РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 27

от заседание на комисия ”Управление на собствеността”
към Пленума на Висшия съдебен съвет, проведено на 26.04.2017 г.

Днес, 26.04.2017 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Михаил Кожарев
						  ЧЛЕНОВЕ:  Светла Петкова 
                                                                                       Розалин Трендафилов
                                                                                       Милка Итова
                                                                                       Юлиана Колева
                                                                                      
	ОТСЪСТВА: Димитър Узунов.

           От администрацията на ВСС присъстват: инж. Добромира Димитрова – главен експерт в дирекция „Управление на собствеността на съдебната власт”,  инж. Дениза Павлова – главен експерт в дирекция „Управление на собствеността” и Владимир Димитров - старши експерт - юрист в дирекция „Управление на собствеността“.

1. ОТНОСНО: Отправено искане от административния ръководител на Специализираната прокуратура за предоставяне на 60 паркоместа.
Приложение: Доклад от Лидия Кирилова – главен експерт в дирекция „Управление на собствеността на съдебната власт” и Владимир Димитров – старши експерт-юрист в дирекция „Управление на собствеността на съдебната власт.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. ПРИЕМА за сведение доклада от Лидия Кирилова – главен експерт в дирекция „Управление на собствеността на съдебната власт” и Владимир Димитров – старши експерт-юрист в дирекция „Управление на собствеността на съдебната власт”.
1.2. ОПРЕДЕЛЯ Лидия Кирилова – главен експерт в дирекция „Управление на собствеността на съдебната власт” и Владимир Димитров – старши експерт-юрист в дирекция „Управление на собствеността на съдебната власт” да извършат оглед на място на паркоместата в подземния паркинг на имота на ВСС, намиращ се в гр. София, ул. „Черковна” № 90 и да изготвят доклад относно възможността за разпределението им между отделните институции до реализиране на инвестиционните намерения на ВСС, свързани с обособяване на помещение за архив.
1.3. ВЪЗЛАГА на дирекция „Управление на собствеността на съдебната власт” да подготви напомнително писмо за предоставяне на проектната документация за обекта в гр. София, ул. „Черковна” № 90.

2. ОТНОСНО: Недвижим имот, намиращ се в гр. София на ул. „Черковна” № 90, във връзка с изпълнението на договор № 55-06-011/21.11.2016 г.
Приложение: Доклад от инж. Добромира Димитрова – и.д. директор на дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ПРИЕМА за сведение доклада на Добромира Димитрова – главен експерт в дирекция „Управление на собствеността на съдебната власт“ и направените предложения.
2.2. ВЪЗЛАГА на Добромира Димитрова – и.д. директор на дирекция „Управление на собствеността на съдебната власт” изготвянето на писма до Специализирания наказателен съд и до Държавната комисия по сигурността на информацията, които да бъдат подписани от председателя на Комисия „Управление на собствеността”.

3. ОТНОСНО: Организиране и провеждане на обществена поръчка с предмет: „Проектиране на строително-монтажни работи – основен ремонт и конструктивно укрепване на сгради на органите на съдебна власт, по четири обособени позиции”.
Приложение: Доклад от инж. Добромира Димитрова – и.д. директор на дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

Предлага на Пленума на Висшия съдебен съвет да вземе следното решение:
3.1. ПРИЕМА да бъде организирана и проведена обществена поръчка с предмет „Проектиране на строително-монтажни работи – основен ремонт и конструктивно укрепване на сгради на органите на съдебната власт, по четири обособени позиции“, както следва:
-	Проектиране на основен ремонт и преустройството на сграда на органите на съдебната власт, гр. София, бул. Драган Цанков № 6;
-	Проектиране на конструктивно укрепване на сграда за органите на съдебната власт, гр. Бяла;
-	Проектиране на конструктивно укрепване и основен ремонт на Съдебна палата, гр. Тутракан;
-	Изработване на геотехническа експертиза за терена и проектиране на конструктивното укрепване на сградата на почивна база „Св. Св. Константин и Елена“, гр. Варна.
3.2. УПЪЛНОМОЩАВА представляващия Висшия съдебен съвет да организира и проведе обществена поръчка с предмет „Проектиране на строително-монтажни работи – основен ремонт и конструктивно укрепване на сгради на органите на съдебната власт, по четири обособени позиции“, както и да сключи договор с определения изпълнител или да прекрати процедурата.
3.3. ВНАСЯ предложението като редовна точка в следващо редовно заседание на Пленума на Висшия съдебен съвет.
4. ОТНОСНО: Искане от председателя на Районен съд гр. Трявна за отпускане на средства за текущ ремонт на сервизни помещения, на стойност 18 270 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. Извършването на разход за текущ ремонт на сервизни помещения в сградата на Съдебна палата гр. Трявна е неотложно необходимо. Стойността на разхода е определена на 12 000 лв. с ДДС, съгласно действащите в момента цени на труд и материали.
4.2. ИЗПРАЩА решението по т. 4 от настоящия протокол на комисия „Бюджет и финанси“ за корекция на бюджета на Районен съд гр. Трявна.

5. ОТНОСНО: Искане от председателя на Районен съд гр. Дупница за увеличаване на бюджетната сметка по § 10-30 „Текущ ремонт” със сумата 5 523,58 лв. за възстановяване щети след наводняване на помещения.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. Счита за целесъобразно и обосновано искането на Районен съд гр. Дупница за увеличаване на бюджетната сметка с посочената сума от 5 523,58 лв. за текущ ремонт.
5.2. ИЗПРАЩА решението по т. 5 от настоящия протокол на комисия „Бюджет и финанси“, с оглед поемане на финансово задължение в размер на 5 523,58 лв. с ДДС.

6. ОТНОСНО: Поправка на фактическа грешка в решение на Комисия „Управление на собствеността”, взето по протокол № 25/19.04.2017 г., т. 4, за освобождаване на гаранции за добро управление по договори между „Водстрой ВТ” АД и Министерство на правосъдието.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. Поради допусната явна фактическа грешка решение на Комисия „Управление на собствеността”, взето по протокол № 25/19.04.2017 г., т. 4, тире второ, да се чете както следва:
- по договор № 93-00-634/14.12.2015 г. за „Изграждане на асансьор и доставка и монтаж на платформа за инвалиди за нуждите на Административен съд гр. Габрово” – внесена сума съгласно чл. 20, ал. 1 – 2 665 лв.
Подлежи на освобождаване.
6.2. ИЗПРАЩА преписката на Комисия „Бюджет и финанси”, за съгласуване на изплащането.

7. ОТНОСНО: Искане от председателя на Окръжен съд гр. Пазарджик за увеличаване на бюджетната сметка на съда със сумата от 3 000 лв. за извършване на неотложен ремонт на 2 /две/ преходни помещения и оборудване на 6 /шест/ работни места.
Приложение: Доклад от инж. Добромира Димитрова – и.д. директор на дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. Извършването на разход за текущ ремонт на две преходни помещения в Съдебната палата гр. Пазарджик и оборудване на 6 /шест/ нови работни места за съдебни служители е неотложен и необходим. Стойността на разхода е определена на 3 000 лв. на база на най-ниската приложена оферта и съгласно лимита необходим за оборудване на кабинети, утвърден с решение на ВСС по протокол № 9/14.03.2007г. 
7.2. ИЗПРАЩА решението по т. 7 от настоящия протокол на комисия „Бюджет и финанси“ за корекция на бюджета на Окръжен съд гр. Пазарджик.

8. ОТНОСНО: Искане от председателя на Апелативен съд гр. Бургас за осигуряване на финансови средства по бюджета на съда за направа на фасадно осветление на сградата на Съдебна палата Бургас, находяща се на ул. „Александровска” № 101, гр. Бургас.
Приложение: Доклад от инж. Дениза Павлова – главен експерт в дирекция „Управление на собствеността”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. Извършването на разход от Апелативен съд гр. Бургас за текущ ремонт на декоративно фасадно осветление на Съдебна палата гр. Бургас е неотложно необходим. Стойността на разхода е определена на 19 980,12 лв. с ДДС, на база най-ниска цена от три приложени ценови оферти.
8.2. ИЗПРАЩА решението по т. 8 от настоящия протокол на комисия „Бюджет и финанси“ за корекция на бюджета на Апелативен съд гр. Бургас.

9. ОТНОСНО: Поправка на фактическа грешка на решение на Комисия „Управление на собствеността”, взето по протокол № 26/24.04.2017 г., т. 1.1.
Приложение: Доклад от инж. Дениза Павлова – главен експерт в дирекция „Управление на собствеността”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. Допуска поправка на фактическа грешка на решение на Комисия „Управление на собствеността”, взето по протокол № 26/24.04.2017 г., т. 1.1., като решението да се чете, както следва:
1.	Административните ръководители на органите на съдебната власт да упражнят правомощията си по чл.5, ал.2, т.7 от ЗОП, като организират, провеждат и възлагат обществени поръчки за ползваните от тях сгради, съгласно утвърденото от Пленума на ВСС поименно разпределение на разходите по параграф 51-00 „Основен ремонт на дълготрайни материални активи“.

10. ОТНОСНО: Писмо от „Мобилтел” ЕАД за продължаване на договор за ползуване на площи от сградата на Съдебна палта с адрес: гр. София, бул. „Витоша” № 2, за инсталиране и експлоатация на съоръжения на електронната съобщителна инфраструктура.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. С оглед правомощията, възложени с решение по т. 27.1. от Протокол № 24/09.06.2016 г. на Пленума на ВСС и решение по т. 50 от Протокол № 40/03.11.2016 г. на Пленума на ВСС възлага на председателя на ВСС да прецени целесъобразността от удовлетворяване искането на „Мобилтел” ЕАД и да предприеме съответните действия.
10.2. ИЗПРАЩА решението по т. 10 от настоящия протокол ведно с писмото на „Мобилтел” ЕАД, на председателя на Върховния касационен съд, по компетентност.

                                                  ПРЕДСЕДАТЕЛ 
			      	        НА КОМИСИЯТА: /П/

								МИХАИЛ КОЖАРЕВ